योगी सरकार ने अपनी पहली सालगिरह पर एक नए स्लोगन ‘एक साल नई मिसाल’ के जरिये प्रदेश के विकास की झलक दिखाने का प्रयास किया. सरकार का मकसद है कि योगी सरकार के काम का लेखा-जोखा जनता के सामने रखा जाये और सरकार का सबसे बड़ा काम कानून व्यवस्था को शो-केस करना है. राजधानी लखनऊ के लोकभवन में 11 बजे सांस्कृतिक कार्यक्रम के आयोजन के साथ ही ‘एक साल नई मिसाल’ के नाम से एक लघु फिल्म के रूप में विडियो और ‘एक साल नई मिसाल’ के नाम से एक पुस्तक का विमोचन भी किया गया.